অ্যাশেজ সিরিজের তালিকা
অ্যাশেজ ইংল্যান্ড ও অস্ট্রেলিয়া ক্রিকেট দলের মধ্যকার টেস্ট সিরিজবিশেষ। এ সিরিজ আয়োজনে ভিন্নতার চিত্র চোখে পড়ে। একটি টেস্ট থেকে শুরু করে সাতটি টেস্ট নিয়ে সিরিজ আয়োজন করা হয়েছে। তবে, ১৯৯৮ সাল থেকে ধারাবাহিকভাবে পাঁচটি টেস্ট নিয়ে সিরিজ অনুষ্ঠিত হচ্ছে। বিশ্বের অন্যতম ক্রীড়া ক্রিকেটে প্রবল প্রতিপক্ষ হিসেবে আয়োজন করা হয় ও জনপ্রিয়তা লাভ করেছে এবং এর ইতিহাস ১৮৮২ সাল থেকে অদ্যাবধি বহমান। সচরাচর যুক্তরাজ্য ও অস্ট্রেলিয়ায় প্রতি দুই বছরে আয়োজন করা হয়। অস্ট্রেলিয়া দল বর্তমান অ্যাশেজ ট্রফির ধারকের ভূমিকায় অবতীর্ণ হয়েছে। দলটি পার্থে অনুষ্ঠিত ২০১৭-১৮ সিরিজের তৃতীয় টেস্টের মাধ্যমে নিজেদের হাতে করায়ত্ত্ব করে রেখেছে।
ক্রিকেট বিশ্বকাপের বাছাইপর্ব
১৯৭৫ সালে ইংল্যান্ডে প্রথমবারের মতো বিশ্বকাপ প্রতিযোগিতায় আইসিসি ট্রফি’র ন্যায় বাছাইপর্ব প্রতিযোগিতার আয়োজন করা হয়। পরবর্তীতে বাছাইপর্বে অংশগ্রহণের জন্য বাছাইপর্ব প্রতিযোগিতাগুলোর আয়োজনের মাধ্যমে এ প্রক্রিয়ার পরিবর্ধন করা হয়। বাছাই প্রতিযোগিতাগুলো আইসিসি ট্রফি’র অংশ ছিল। অনেকগুলো দল সময়ে সময়ে পরিবর্তিত আইসিসি ট্রফিতে অংশ নিয়েছে। ২০০৭ সাল থেকে আইসিসি বিশ্ব ক্রিকেট লীগ এ সকল বিষয়ে স্থলাভিষিক্ত হয়। ২০০৯ সাল থেকে আইসিসি ট্রফি ‘আইসিসি বিশ্বকাপ বাছাইপর্ব’ নামে পরিচিতি পাচ্ছে।